Colesdalen

Colesdalen er en dal på Spitsbergen på Svalbard. Den ligger i Nordenskiöld Land, rundt 20 kilometer sørvest for Longyearbyen. Selve Colesdalen er rundt 12 kilometer lang og strekker seg fra Ringdalsfjellet i øst til Colesbukta i Isfjorden i vest. Rundt hoveddalen ligger en rekke sidedaler, som Lailadalen, Synndalen, Trodalen, Medalen, Ringdalen, Bødalen og Fardalen. Colesdalen er en bred, flatbunnet U-dal hvor Coleselva brer seg utover i et sterkt forgrenet elveløp.

Colesdalen er et gammelt navn, som ble kalt «Coles Park» av Edward Pelham, som i 1630–31 ble den første som (ufrivillig) overvintret på Svalbard.

Referanser 

Daler på Svalbard
Nordenskiöld Land